เป็นประจำเดือนวันที่1-5 กพ 62 แล้ววันที่6-7มีเพศสัมพันธ์กับแฟน ใช้วิธีหลั่งนอก ไม่ได้กินยาคุมอะไร วันที่15-16 มีเลือดไหลมาเป็นสีแดงๆจางๆไม่เยอะ มีอาการปวดท้องน้อยนิดๆ อยากทราบว่าเลือดที่ไหลเกิเจากอะไรค่ะ ใข่เลือดล้างหน้าเด็กไหมคะ
สวัสดีค่ะ หากประจำเดือนเริ่มมาวันที่ 1 ก.พ. การมีเพศสัมพันธ์ในวันที่ 6-7 ก.พ. เท่ากับมีเพสสัมพันธ์ในวันที่ 6 และ 7 นับตั้งแต่มีประจำเดือนมา ถือว่ายังอยู่ในระยะปลอดภัย โอกาสในการตั้งครรภ์นั้นถือว่าน้อยมากสำหรับเลือดที่ไหลออกมาในวันที่ 15-16 ก.พ. อาจเป็นเลือด1. เลือดออกช่วงไข่ตก เนื่องจากเลือดที่ออกอยู่ในช่วงกึ่งกลางของรอบประจำเดือน ออกมาเพียง 1-2 วันและมีปริมาณเล็กน้อย รวมถึงมีอาการปวดท้อง (mid cycle pain) เลือดดังกล่าวก็น่าจะเป็นเลือดออกวันไข่ตกได้2. มีการอักเสบติดเชื้อในโพรงมดลูก แต่มักมีตกขาวที่ผิดปกติร่วมด้วย รวมถึงมีเจ็บท้องน้อยเวลามีเพศสัมพันธ์ ปัสสาวะผิดปกติ มีไข้3. ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ4. ความผิดปกติที่มดลูกและรังไข่ เช่น มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่ก็จะต้องมีอาการเลือดออกผิดปกติมาอีกเรื่อยๆ5. การผลิตฮอร์โมนของรังไข่ผิดปกติสำหรับเลือดล้างหน้าเด็ก ก็จะมีปริมาณเล็กน้อยและออกเพียง 1-2 วันได้ แต่อย่างที่กล่าวไป ว่าโอกาสในการตั้งครรภ์นั้นมีน้อยมาก จึงไม่น่าใช่เลือดล้างหน้าเด็กหากไม่มีเลือดออกมาอีก ก็น่าจะเป็นเลือดออกช่วงไข่ตกก็ได้ แต่หากยังคงมีเลือดออกแบบกะปริดกะปรอยมาอีกเรื่อยๆ หรือมีปวดท้องน้อยเรื่อยๆ หรือตกขาวที่ผิดปกติร่วมด้วย ก็ควรไปพบแพทย์เพื่อตรวจหาสาเหตุค่ะสำหรับการตั้งครรภ์ หากกังวล ก็ควรลองตรวจหาการตั้งครรภ์ดูค่ะ